CELEX: 31993R0827
Language: el
Date: 1993-04-06 00:00:00
Title: Κανονισμός (ΕΟΚ) αριθ. 827/93 της Επιτροπής της 6ης Απριλίου 1993 που καταργεί τους κανονισμούς (ΕΟΚ) αριθ. 594/86 και (ΕΟΚ) αριθ. 623/86 τους αναφερόμενους στα εξισωτικά ποσά "προσχώρησης", τα οποία εφαρμόζονται στις ανταλλαγές εμπορευμάτων, σύμφωνα με τους κανονισμούς (ΕΟΚ) αριθ. 3033/80 και (ΕΟΚ) αριθ. 3035/80 του Συμβουλίου

Avis juridique important

|

31993R0827

Κανονισμός (ΕΟΚ) αριθ. 827/93 της Επιτροπής της 6ης Απριλίου 1993 που καταργεί τους κανονισμούς (ΕΟΚ) αριθ. 594/86 και (ΕΟΚ) αριθ. 623/86 τους αναφερόμενους στα εξισωτικά ποσά "προσχώρησης", τα οποία εφαρμόζονται στις ανταλλαγές εμπορευμάτων, σύμφωνα με τους κανονισμούς (ΕΟΚ) αριθ. 3033/80 και (ΕΟΚ) αριθ. 3035/80 του Συμβουλίου  

Επίσημη Εφημερίδα αριθ. L 087 της 07/04/1993 σ. 0007 - 0007

ΚΑΝΟΝΙΣΜΟΣ (ΕΟΚ) αριθ. 827/93 ΤΗΣ ΕΠΙΤΡΟΠΗΣ της 6ης Απριλίου 1993 που καταργεί τους κανονισμούς (ΕΟΚ) αριθ. 594/86 και (ΕΟΚ) αριθ. 623/86 τους αναφερόμενους στα εξισωτικά ποσά "προσχώρησης", τα οποία εφαρμόζονται στις ανταλλαγές εμπορευμάτων,  σύμφωνα με τους κανονισμούς (ΕΟΚ) αριθ. 3033/80 και (ΕΟΚ) αριθ. 3035/80 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 που καθορίζει το καθεστώς για τις συναλλαγές ορισμένων εμπορευμάτων που προκύπτουν από τη μεταποίηση αγροτικών προϊόντων (1), όπως τροποποιήθηκε τελευταία από τον κανονισμό (ΕΟΚ)  αριθ. 1436/90 (2),  τον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού για ορισμένα προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης, των γενικών κανόνων σχετικά με τη χορήγηση των επιστροφών  κατά την εξαγωγή και τα κριτήρια καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 3381/90 (4),  Εκτιμώντας:  ότι τα εξισωτικά ποσά προσχώρησης που προβλέπουν τα άρθρα 53 και 213 της πράξης προσχώρησης, καθορίστηκαν από τον κανονισμό (ΕΟΚ) αριθ. 623/86 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3708/92 (6)- ότι οι λεπτομέρειες εφαρμογής των εξισωτικών ποσών "προσχώρησης" τα οποία εφαρμόζονται στις ανταλλαγές εμπορευμάτων σύμφωνα με τους κανονισμούς (ΕΟΚ) αριθ. 3033/80 και (ΕΟΚ) αριθ. 3035/80 καθορίστηκαν από τον κανονισμό (ΕΟΚ) αριθ. 594/86 της Επιτροπής  (7), όπως τροποποιήθηκε από τον κανονισμό (ΕΟΚ) αριθ. 492/87 (8)- ότι το Συμβούλιο, με τον κανονισμό (ΕΟΚ) αριθ. 739/93 της 17ης Μαρτίου 1993 σχετικά με την εφαρμογή της κοινής τιμής του γάλακτος σε σκόνη στην Πορτογαλία (9) αποφάσισε ότι από την 1η Απριλίου 1993 η κοινή τιμή για το αποκορυφωμένο γάλα σε σκόνη  εφαρμόζεται στην Πορτογαλία και κατά συνέπεια δεν υπάρχει λόγος να εφαρμόζονται τα εξισωτικά ποσά "προσχώρησης" τα οποία προβλέπονται από τον κανονισμό (ΕΟΚ) αριθ. 623/86- ότι ο κανονισμός (ΕΟΚ) αριθ. 594/88 είναι άνευ αντικειμένου- ότι τα  προαναφερόμενα στοιχεία συνεπάγονται την κατάργηση των εν λόγω κανονισμών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 594/86 και (ΕΟΚ) αριθ. 623/86 καταργούνται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Απριλίου 1993.  Για την Επιτροπή Martin BANGEMANN Μέλος της Επιτροπής (1) ΕΕ αριθ. L 323 της 29. 11. 1980, σ. 1.  (2) ΕΕ αριθ. L 138 της 31. 5. 1990, σ. 9.  (3) ΕΕ αριθ. L 323 της 29. 11. 1980, σ. 27.  (4) ΕΕ αριθ. L 327 της 27. 11. 1990, σ. 4.  (5) ΕΕ αριθ. L 59 της 1. 3. 1986, σ. 1.  (6) ΕΕ αριθ. L 378 της 23. 12. 1992, σ. 5.  (7) ΕΕ αριθ. L 58 της 1. 3. 1986, σ. 9.  (8) ΕΕ αριθ. L 50 της 19. 2. 1987, σ. 11.  (9) ΕΕ αριθ. L 77 της 31. 3. 1993, σ. 4.